Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5035

3. Megjegyzés: A repülőgépvezetőknek szóló azon információkat, amelyek a repülési eljárások paramétereire és az üzemeltetési eljárásokra vonatkoznak, a PANS-OPS I. kötete (Doc 8168) tartalmazza. A látás utáni és a műszeres repülési eljárások felépítésére vonatkozó követelményeket a PANS-OPS II. kötete (Doc 8168) tartalmazza. Az akadály mentesség követelményeinek és eljárásainak használata egyes államokban eltérhetnek a PANS-OPS előírásaitól, és biztonsági okokból fontos ezen különbségek ismerete. 1.1.2 A légijármű parancsnoka felelős a forgószárnyas légijármű fedélzeten tartózkodó összes hajózószemélyzeti tag, utas és az elhelyezett teheráru biztonságáért. A parancsnok felelős továbbá a forgószárnyas légijármű üzemeltetéséért és biztonságáért attól a pillanattól kezdve, amikor a hajtóműve(ke)t beindítják addig, mikor a forgószárnyas légijármű a repülés után végleg megáll, a hajtóműve(ke)t leállítják és a forgószárny megáll. 1.1.3 Amennyiben a forgószárnyas légijármű vagy az utasok biztonságát fenyegető vészhelyzet esetében olyan tevékenységre van szükség, amellyel megsértik a helyi előírásokat vagy eljárásokat, erről a légijármű parancsnoka késedelem nélkül értesítse az illetékes helyi hatóságot. Ha az állam, amelynek felségterületén az esemény bekövetkezik így rendelkezik, a légijármű parancsnoka bármely ilyen előírás megsértéséről nyújtson be jelentést az állam illetékes hatósága számára; ebben az esetben a jelentés másolatát nyújtsa be továbbá a járató állama számára is. Az ilyen jelentéseket a lehető legrövidebb időn, általában tíz napon belül nyújtsák be. 1.1.4 A légijármű parancsnoka felelős a legközelebbi illetékes hatóság lehető leggyorsabb értesítéséért a forgószárnyas légijárművet érintő bármely olyan balesetről, amelynek következménye bármely személy súlyos vagy halálos sérülése illetve a forgószárnyas légijármű vagy más anyagi javak jelentős károsodása. Megjegyzés: A "súlyos sérülés" kifejezés meghatározása a 13. Annex-ben található. 1.1.5 Ajánlás – A forgószárnyas légijármű fedélzetén álljon a légijármű parancsnokának rendelkezésére az átrepült területen működő kutató és mentő szolgálatokra vonatkozó összes alapvető tájékoztatás. 1.2 Veszélyes árúk

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes